**Rēzeknes novada pašvaldības būvvaldes būvinspektora amata konkursa nolikums**

1. Šis nolikums nosaka Rēzeknes novada pašvaldības būvvaldes būvinspektora konkursa (turpmāk - konkurss) izsludināšanas un norises kārtību.
2. Rēzeknes novada pašvaldības mājas lapā [www.rezeknesnovads.lv](http://www.rezeknesnovads.lv), publicē sludinājumu par to, ka Rēzeknes novada pašvaldība izsludina atklātu konkursu uz Rēzeknes novada pašvaldības būvvaldes būvinspektora amatu, norādot papildu informācijas iegūšanas veidu.

Sludinājums tiek ievietots arī laikrakstā „Rēzeknes Vēstis”. Sludinājumu var ievietot arī citā laikrakstā, sociālajos tīklos - Twiter, Facebook, Draugiem.lv.

1. Pretendentu pieteikšanās un nepieciešamo dokumentu iesniegšanas termiņš - **2015.gada 24.jūlijs.**
2. **Pārrunas** ar pretendentiem: **2015.gada 27.-28.jūlijs**
3. Ar konkursa nolikumu var iepazīties Rēzeknes novada pašvaldības mājas lapā [www.rezeknesnovads.lv](http://www.rezeknesnovads.lv) un Rēzeknes novada pašvaldības administrācijā 16.kabinetā (2.stāvā). Atbrīvošanas alejā 95A. Rēzeknē, darba laikā, iepriekš sazinoties pa tālruni 64622238.
4. Pretendentiem jāatbilst šādām prasībām:
	1. otrā līmeņa profesionālā augstākā izglītība arhitektūras jomā arhitekta studiju programmā vai vismaz pirmā līmeņa profesionālā augstākā izglītība būvniecības jomā būvinženiera studiju programmā, atbilstoši Ministru kabineta 2014.gada 19.augusta noteikumu Nr.499 „Noteikumi par būvinspektoriem” prasībām;
5. ir patstāvīgās prakses tiesības arhitektūras jomā arhitekta profesijā vai būvniecības jomā būvinženiera profesijā (turpmāk – būvspeciālista sertifikāts), atbilstoši Ministru kabineta 2014.gada 19.augusta noteikumu Nr.499 „Noteikumi par būvinspektoriem” prasībām;
6. ir patstāvīga prakse arhitektūras vai būvniecības jomā ne mazāka par pieciem gadiem pēc būvspeciālista sertifikāta saņemšanas (minētajai praksei jābūt iegūtai pēdējo 10 gadu laikā), atbilstoši Ministru kabineta 2014.gada 19.augusta noteikumu Nr.499 „Noteikumi par būvinspektoriem” prasībām;
7. labi pārzināt reglamentējošos normatīvos aktus būvniecības jautājumos;
8. pamatzināšanas administratīvo tiesību jomā;
9. teicamas valsts valodas un labas angļu un krievu valodas zināšanas;
10. spēja pieņemt atbildīgus lēmumus;
11. labas komunikācijas prasmes un analītiskās spējas;
12. augsta atbildības sajūta un precizitāte;
13. labas datora lietošanas prasmes;

6.10.prasme strādāt ar informācijas tehnoloģijām un biroja tehniku;

6.11 .vēlama darba pieredze pašvaldības vai valsts darbā.

7. Galvenie darba pienākumi:

1. Apsekot būvniecības objektus un sastādīt atzinumus par tiem;
2. Pārbaudīt būvdarbu veikšanai nepieciešamo dokumentāciju;
3. Pieņemt ekspluatācijā ēkas un būves.

8. Pretendenti līdz 2015.gada 24.jūlija plkst.16.30 iesniedz Rēzeknes novada pašvaldības administrācijā, nosūta pa pastu vai uz e-pastu info@rezeknesnovads.lv (ar norādi „Konkursam uz Rēzeknes novada pašvaldības būvvaldes būvinspektora amatam) pieteikumu un šādus dokumentus:

1. profesionālas darbības aprakstu (CV);
2. motivācijas vēstuli;
3. izglītību apliecinoša dokumenta kopiju.

9. Konkursa komisija, kuru izveido ar domes priekšsēdētāja rīkojumu, līdz 2015.gada 26.jūlijam, izskata pretendentu pieteikumus un iesniegtos dokumentus.

1. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā ari vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
2. Konkurss tiek organizēts divās kārtās:
3. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina iesniegtie dokumenti;
4. konkursa otrā kārta sastāv no vienas daļas- intervijas.

12. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām.